**AGENȚIA PENTRU PROTECȚIA MEDIULUI SIBIU**

Nr. ................ / ....................

Nr.

Referitor dosar nr: 18896/7556/23.10.2023

**DECIZIA ETAPEI DE ÎNCADRARE**

**Nr. SB ...... din .....2024**

**draft**

 Ca urmare a solicitării de emitere a acordului de mediu adresate desocietatea **TRANSAVIA S.A.** cu sediul în **comuna Sântimbru, str. Blajului, nr. 244D, județul Alba,** înregistrată la **Agenţia pentru Protecţia Mediului Sibiu** cu nr. **18897 din 23.10.2023** și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Comisiei de Analiză Tehnică din data de **10.01.2024** și a completărilor ulterioare, că proiectul **“Construire hală păsări”** propus a fi amplasat în **municipiul Mediaș, str. Brateiului, nr. 51, județul** **Sibiu**, CF nr. 100969, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, fiind încadrat în anexa nr. 2 pct. 11, lit. 1. – instalații pentru creșterea intensivă a animalelor de fermă, altele decât cele incluse în anexa nr. 1 și pct. 13, lit. a – orice modificări sau extinderi, altele decât cele prevăzute la pct. 24 din anexa nr. 1 ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) din analiza listei de control pentru etapa de încadrare rezultă că proiectul nu are un impact semnificativ asupra mediului;

c) punctele de vedere exprimate în scris de membrii reprezentanți în cadrul Comisiei de Analiză Tehnică, nu au fost de natură să conducă la continuarea procedurii de evaluare a impactului asupra mediului;

d) în perioada legală privind procedura de consultare a publicului nu au fost înregistrate observații legate de proiect;

e) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii nr. 292/2018.

**1. Caracteristicile proiectului:**

**a) dimensiunea și concepția întregului proiect**

Prin proiect se propune realizarea unei noi hale în incinta fermei, o hală destinată creșterii păsărilor pentru reproducție (găini) în vederea diminuării pierderilor de capete.

În hala de creștere a păsărilor nou propusă se va transfera un efectiv de păsări din categoria tineret, în cele 800 de locuri, în vederea atingerii greutății corporale necesare, pentru asigurarea fluxul tehnologic de reproducție.

Localități învecinate și zone rezidențiale:

* în N, la 355 m, pe partea dreaptă a râului Târnava Mare este zona rezidențială a localității Dârlos;
* în SE, la 1.400 m este zona rezidențială a localității Brateiu;
* în SV, la 1.230 m este zona rezidențială a localității Mediaș;
* în S, la aproximatriv 50 m sunt foste locuințe de serviciu pentru angajații din fermă, care în prezent sunt ocupate de diverși locatari, însă terenul face parte din UTR6, subzona unităților agricole, AP-ua, conform PUG aprobat cu HCL 53/2012.

**Hala nou propusă H11** va fi compartimentata in 2 spatii, cu o capacitate de 400 **locuri/compartiment,** iar fiecare compartiment se va echipa astfel:

*Sistem de adăpare:*

* 1 linii de adăpare suspendata, cu 45 picurători si cupite pentru recuperare, regulator de presiune.

*Instalație de furajarea:*

* 1 buncãr cu capacitatea de 2,7 to si spira de transport la cantarul de linie;
* 1 circuit de furajare suspendat cu lant si jgheab – 30 ml.

*Sistem de ilumint* – 6 lampi cu LED 29 W;

*Microclimat:*

* 7 clapete, prevãzute cu plasã de protectie şi sistem de control automat de deschidere;
* 1 ventilator de 230 V, cu debitul Q=10500 mc/h;
* 4 eleveuze electrice de 1,5 kW/buc;
* 1 calculator climatizare si dispozitiv de alarmă pentru depăşirea valorilor de temperatură.

Din punct de vedere al organizării spațiului interior util, hala propusă este structurata în următorul mod:

|  |  |  |  |
| --- | --- | --- | --- |
| **Spatiu** | **Denumire încăpere** | **S utilă camera** | **H camera** |
| 01 | Hala păsări –compartiment util 1 | 77.85 mp | 3.20m |
| 02 | Hala păsări –compartiment util 2 | 77.85 mp | 3.20m |
| 03 | Camera tehnica  | 15 mp | 3.20m |
| **Total spațiul util** | **170.70mp** |

Capacitate totală în fermă după realizarea proiectului propus de ”Construire hală de păsări” este următoarea:

* H4-H9: 6 hale pentru păsări adulte x 6050 locuri / hală = **36300 locuri pentru păsări adulte;**
* H1-H3: 3 hale pentru păsări tineret x 6000 locuri / hală = **18000 locuri pentru păsări tineret;**
* H10: o hală cu **2.400 locuri pentru păsări tineret;**
* H11: o hală cu **800** locuri pentru **păsări tineret**.

Capacitate totală în fermă după implementarea proiectului ”Construire hală de păsări” va fi de **57500 locuri.**

**Numărul de serii/an în ferma va fi următorul:** păsări adulte – 1 serie/an; păsări tineret – 2 serii/an.

Se propune realizarea unei capacități de 52.700 locuri/fermă, iar efectivul crescut rămâne același de 77100 capete/an din care aproximativ 40800 capete tineret (doua serii pe an: 20400 capete/serie), 36.300 capete adulte (o serie pe an).

**b)** **cumularea cu alte proiecte** – pe amplasament funcționează „Ferma nr. 17 Mediaș”, reglementată din punct de vedere al protecției mediului prin autorizația integrata de mediu nr. SB 01 din 04.10.2013, revizuită în 12.10.2017 și 16.07.2020, pentru care a fost emisă și Decizia de transfer nr. SB 06 din 29.063.2018;

**c)** **utilizarea resurselor naturale, în special a solului, a terenurilor, a apei și a biodiversității** sunt utilizate cantități relativ reduse de resurse naturale.

**d)** **cantitatea și tipurile de deșeuri generate/gestionate** – *în perioada de execuție:* vor rezulta deșeuri, care vor fi colectate selectiv și se vor valorifica/elimina numai prin societăți autorizate.

*Organizarea de șantier:*

Fiecare categorie de deșeu va fi colectată separat, în recipient adecvat și va fi predat spre eliminare/valorificare unui operator autorizat.

Pentru etapa de realizare a proiectului se va întocmi și aplica un Plan de gestionare a deșeurilor. Acesta va ține cont inclusiv de următoarele aspecte:

* nu se vor forma stocuri de deșeuri în zona șantierului;
* deșeurile de pământ și pietre rezultate din amenajarea terenului vor fi reutilizate pe cât posibil; surplusul va fi încărcat direct în mijloace de transport și eliminate/valorificate în locații autorizate;
* toate deșeurile vor fi colectate pe categorii, fără a se amesteca. Fiecare categorie de deșeu va fi preluată de un operator autorizat, cu respectarea cerințelor legale, se va asigura trasabilitatea deșeurilor;
* existenţa unui registru de evidenţa deşeurilor pe şantier;
* asigurarea spaţiilor necesare şi dotarea acestora cu containere diferite pentru colectarea separată a deşeurilor pe cel puţin patru tipuri, în funcţie de tipul de deşeuri generate pe şantier: metal, deşeuri care pot fi concasate (beton, cărămida, BCA, ceramică etc), deşeuri de ambalaje (carton, plastic - folie polietilină, PET etc.), deşeuri mixte, etc.;
* deşeurile sortate vor fi preluate de către firme de reciclare autorizate, în vederea reciclării materiale;
* este interzisă incinerarea cu sau fără recuperare de energie a deşeurilor generate pe şantier.

*În perioada de funcționare*

* depozitarea și împrăștierea așternutului uzat se va realiza conform legislației în vigoare, Ordinul nr. 333/165/2021 privind aprobarea Codului de bune practici agricole pentru protecţia apelor împotriva poluării cu nitraţi proveniţi din surse agricole, precum şi a Programului de acţiune pentru protecţia apelor împotriva poluării cu nitraţi proveniţi din surse agricole și precum și a Documentului de referinţă privind cele mai bune tehnici disponibile pentru creşterea intensivă a păsărilor de curte şi a porcilor, ediţia 2017 **(**Best Available Techniques (BAT) Reference Document for the Intensive Rearing of Poultry or Pigs), respectiv *Decizia de punere ȋn aplicare (UE) 2017/302 a Comisiei din 15 februarie 2017 de stabilire a concluziilor privind cele mai bune tehnici disponibile (BAT), ȋn temeiul Directivei 2010/75/UE Parlamentului European şi a Consiliului, pentru creşterea intensivă a păsărilor de curte şi a porcilor.*

**e) poluarea și alte efecte negative**

**Protecția calității apelor:**

***În perioada de execuție***: ape pluviale impurificate cu produse petroliere și cu materii în suspensie.

Măsuri de prevenire a poluării apelor:

În perioada de execuție

* manipularea deșeurilor se va realiza astfel încât să se evite dizolvarea şi antrenarea lor de către apele din precipitații.
* lucrările de reparații și întreținere a utilajelor din șantier se vor realiza în ateliere/service-uri specializate.
* pe amplasamentul aferent organizării de șantier nu se vor amenaja depozite de combustibili.
* folosirea de utilaje cu revizia tehnică făcută (valabilă) care nu vor avea pierderi de carburanți și/sau de lubrefianți.

*Aplicarea în caz de necesitate a măsurilor de prevenire și combatere a poluării accidentale, conform prevederilor legislației în vigoare, cum ar fi:*

* evitarea spălării autovehiculelor/ utilajelor în zona de amplasament a proiectului.
* evitarea efectuării de deversări/descărcări de ape uzate, deșeuri lichide sau solide, carburanți sau emulsii pe terenuri, în ape de suprafață sau subterane.

Se vor aplica măsuri pentru scurgerea naturală a apelor pluviale în timpul execuției lucrărilor, fără apariția băltirilor: se vor efectuat șanțuri provizorii de scurgere a apelor pluviale astfel încât acestea să nu băltească sau să antreneze diverse materiale de pe șantier.

În condițiile implementării măsurilor de prevenire/ reducere a impactului potențial nominalizate, se apreciază că, în timpul realizării lucrărilor de construcție aferente proiectului, nu se va produce poluarea apelor de suprafață și subterane.

***În etapa de funcționare*** – indicatorii de calitate ai apelor tehnologice (ape de spălare hală) vidanjate se vor încadra în valorile admise prin HG nr. 188/2002 (NTPA 002) sau alte valori impuse de administratorul canalizării/stației de epurare în care se descarcă vidanja.

**Protecția aerului**

În timpul execuției lucrărilor, emisiile principale sunt:

* emisii rezultate din lucrările de construcții a halei – pulberi, praf;
* emisiile de gaze de eșapament rezultate din funcționarea utilajelor și a mijloacelor de transport în perioada de execuție.

*Măsuri de prevenire a poluării aerului:*

Se vor aplica măsuri specifice de prevenție pentru reducerea emisiilor de pulberi (praf) în timpul execuției lucrărilor:

* ridicarea de bariere eficiente (bariere de protecție cu plasă densă, umedă, care izolează particulele de praf generate) în jurul activităților generatoare de praf sau împrejurul șantierului, dacă este cazul;
* folosirea de utilaje moderne, dotate cu motoare ale căror emisii respectă prevederile standardelor și normativelor în vigoare;
* reducerea vitezei de circulație a vehiculelor grele pentru transportul materialelor;
* diminuarea la minimum a înălțimii de descărcare a materialelor care pot genera emisii de particule;
* soluțiile şi tipurile de lucrări vor respecta standardele şi normativele în vigoare pentru asigurarea exigențelor privind calitatea lucrărilor efectuate;
* oprirea motoarelor utilajelor în perioadele în care nu sunt implicate în activitate.

Se apreciază că în perioada de realizare a proiectului, respectiv în perioada de construcție, ca urmare a măsurilor tehnice/ operaționale/ organizatorice ce vor fi adoptate pentru de prevenirea/ reducerea poluării, nivelul concentrațiilor de poluanți în aer nu va fi influențat semnificativ de activitățile desfășurate pe amplasamentul șantierului. Impactul direct asupra calității aerului va fi redus și se va manifesta în perioada de realizare a proiectului ca urmare a emisiilor de pulberi în suspensie și pulberi sedimentabile, respectiv a poluanților specifici rezultați din funcționarea utilajelor și a autovehiculelor de transport materiale/ deșeuri din construcții .

Impactul va fi reversibil - efectele vor înceta la finalizarea lucrărilor de construcții aferente proiectului.

***În perioada de funcționare***: la construire noii hale nu se prognozează emisii semnificative.

După implementarea proiectului se vor evacua dejecțiile din hale de 2 ori pe an în cazul halelor pentru tineret și doar o data pe an în cazul halelor pentru adulte.

Emisiile fugitive din managementul dejecțiilor sunt diminuate pentru operațiile de manipulare. După implementarea proiectului se vor manipula dejecțiile si se pot genera emisii de amoniac care vor fi monitorizate conform condițiilor din Autorizația Integrată de Mediu.

**Protecţia solului şi a subsolului**

**În perioada executării lucrărilor de construcții :**

surse potențiale de poluare a solului:

* ocuparea temporară a solului cu deșeuri din construcții și cu materiale de construcții.
* scurgeri accidentale de carburanți/ uleiuri de la utilajele folosite în șantier, ca urmare a funcționării necorespunzătoare ale acestora.

Se apreciază că prin implementarea acestor măsuri, în timpul executării proiectului, impactul direct asupra solului și subsolului va fi redus atâta timp cât utilajele vor fi exploatate corespunzător, iar deșeurile rezultate vor fi gestionate cu respectarea prevederilor OUG 92/2021 aprobată cu Legea nr. 17/2023, privind regimul deșeurilor, cu modificările și completările ulterioare.

**În perioada de funcționare:**

Suprafețele destinate activităților din fermă, ca platformele exterioare și drumurile de acces sunt integral betonate. În incinta fermei sunt suprafețe libere de teren amenajate ca zone verzi care au exclusiv rol decorativ.

Ca surse sau operații care pot duce la emisii în sol, subsol și în freatic, ca urmare a spălării poluanților și migrării, s-au identificat:

* + evacuarea dejecțiilor uscate din hale în vidul sanitar și de pe platforma acoperită pentru stocare dejecții;
	+ depozitări necontrolate de dejecții în spații neamenajate;
	+ ex filtrații din rețelele de canalizare și bazinele pentru ape uzate;
	+ pierderi accidentale de furaj din silozurile de depozitare;
	+ pierderi accidentale de uleiuri minerale și produse petroliere de la utilitare și mijloacele auto care circulă în incintă.

În general, emisiile din facilitățile de stocare sau cele generate de dejecțiile depozitate pe platforma proprie se produc din cauza echipamentelor inadecvate sau a greșelilor de operare și pot fi considerate de natură accidentală. Echipamentul adecvat, urmărirea și corectitudinea operațiilor pot preveni împrăștierea dejecțiilor la evacuarea din hale și de pe depozitul de dejecții.

Cu privire la posibilitatea de impurificare a solului, subsolului și freaticului în incintă, ca urmare a manipulării dejecțiilor din hale și de pe platforma de stocare, titularul se obligă ca în perioada de vid sanitar dejecțiile sa fie evacuate direct în remorci și transportate de către o societate cu profil de activitate agricol cu care deține contract, sau să le evacueze pe platforma proprie.

Nu sunt prognozate efecte semnificative asupra calității solului, cu excepția situațiilor accidentale care pot fi evitate prin respectarea regulamentului intern de funcționare și a altor planuri interne (de prevenire și combatere a poluărilor accidentale etc.), dar și prin respectarea reglementărilor Codului de Bune Practici Agricole în ceea ce privește gestionarea dejecțiilor provenite de la creșterea păsărilor.

**Protecţia împotriva zgomotului şi vibraților.**

*Sursele de zgomot si de vibrații:*

Perioada de execuție:

* funcționarea utilajelor pentru realizarea lucrărilor de construcție, manevrarea echipamentelor și utilajelor specifice.
* circulația mijloacelor auto ce asigură aprovizionarea cu materiale de construcții, preluarea şi transportul deşeurilor de pe amplasament, efectuarea lucrărilor în perimetrul de lucru.

Măsurile de prevenire în timpul realizării lucrărilor:

* respectarea programului de lucru stabilit de constructor;
* folosirea de utilaje care să nu conducă în funcționare la depășirea nivelului de zgomot și vibrații admis de normativele în vigoare, având în vedere că proiectul se va desfășura într-o zonă turistică.
* aplicarea celor mai bune practici de management pentru a minimiza, la sursă, zgomotul şi vibrațiile generate de activitățile de construcții, oriunde acest lucru va fi posibil. Impactul direct al zgomotului și vibrațiilor va fi redus și se va manifesta temporar în perioada de execuție a proiectului.

Impactul va fi reversibil - efectele vor înceta la terminarea lucrărilor de execuție. În conformitate cu prevederile Ord. MS nr. 119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare, în teritoriile protejate - zonele locuite - vor fi asigurate și respectate valorile limită ale indicatorilor de zgomot.

*pe perioada execuției lucrărilor-emisiile generate sunt*: zgomot, pulberi în suspensie, cu impact nesemnificativ. Impactul va fi reversibil.

**f)** **riscurile de accidente majore și /sau dezastre relevante pentru proiect, inclusiv cele cauzate de schimbările climatice** – nu este cazul, cu condiția respectării normelor de protecția muncii, normativele tehnice de proiectare și execuție, precum și normativele P.S.I., în vigoare;

**g) riscurile pentru sănătatea umană** – nu există risc de producere a accidentelor care ar putea afecta sănătatea populației și a mediului, conform Notificării de asistență de sănătate publică nr. 54/29.01.2024, emisă de Direcția de Sănătate Publică a județului Sibiu.

**2. Amplasarea proiectului:**

**a) utilizarea actuală și aprobată a terenurilor** – teren cu construcții situat în intravilanul municipiului Mediaș, zona de activități productive UTR6 – subzona unităților agricole AP\_ua conform certificatului de urbanism emis de Primăria municipiului Mediaș.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** proiectul nu se implementează în astfel de zone;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este inclus în arii naturale protejate;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: se vor respecta zonele de protecție sanitară conform Studiului de Impact asupra sănătății umane, emis de Ministerul Sănătății prin Centrul Regional de Sănătate publică Cluj;
6. **zonele în care au existat deja cazuri de nerespectare a standardelor de calitate a mediului:** nu este amplasat într-o zonă de protecție specială sau într-o arie în care standardele de calitate a mediului, stabilite prin legislație au fost depășite;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial:**

* 1. **importanța și extinderea spațială a impactului:** local, redus în perioada de execuție;
	2. **natura impactului:** pozitiv, direct, local;
	3. **natura transfrontalieră a impactului:** nu este cazul;
	4. **intensitatea și complexitatea impactului:** în perioada de execuție impactul asupra mediului este redus și temporar, strict în zona amplasamentului lucrărilor propuse;
	5. **probabilitatea impactului** impact limitat, pe durata de execuție a lucrărilor, reversibil după finalizarea acestora;
	6. **debutul, durata, frecvența și reversibilitatea preconizate ale impactului:** impact redus pe perioada de realizare a proiectului;
* **cumularea impactului cu impactul altor proiecte existente și/sau aprobate:** nu este cazul;
	1. **posibilitatea de reducere efectivă a impactului:** prin utilizarea unor utilaje corespunzătoare, asigurarea materialelor absorbante în caz de scurgeri accidentale de uleiuri și carburanți.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare, conform punctului de vedere nr. 28094/34641/18.12.2023, emis de Administrația Bazinală de Apă Mureș;
* pentru proiectul propus nu este necesară elaborarea SEICA, conform deciziei nr. 28094/34641/18.12.2023, emisă de Administrația Bazinală de Apă Mureș;
* pentru proiectul propus s-a emis Avizul de gospodărire a apelor nr. 2 din 08.01.2024.

**Condiţiile de realizare a proiectului:**

* respectarea legislației în vigoare în domeniul protecției mediului;
* respectarea tuturor avizelor/punctelor de vedere, emise de celelalte autorități;
* împrejmuirea corespunzătoare a zonelor de lucru, montarea de avertizoare, etc;
* organizarea de șantier se va realiza, astfel încât impactul generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
* materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
* în conformitate cu OUG nr. 92/2021aprobată prin Legea 17/2023, gestionarea deșeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor;

 c) fără a afecta negativ peisajul sau zonele de interes special.

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate;
* este interzisă desfășurarea lucrărilor pe timp de noapte;
* se interzice stocarea temporară şi depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* oprirea motoarelor tuturor vehiculelor aflate în staţionare în incinta șantierului;
* curăţarea eficientă a vehiculelor la ieşirea din şantier, umezirea drumurilor, a căilor de acces în şantier;
* utilizarea de vehicule şi utilaje conforme cu standardele de emisii, cu reviziile tehnice realizate la zi;
* adaptarea limitei de viteză în interiorul şi în jurul șantierului;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligația curăţării zonelor afectate de orice materiale şi reziduuri;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se vor lua imediat măsurile necesare în cazul unei amenințări iminente cu un prejudiciu sau în cazul producerii unui prejudiciu asupra mediului, în cel mai scurt timp de la luarea la cunoștință a apariției amenințării, se va informa Agenția pentru Protecția Mediului Sibiu și Garda Națională de Mediu – Comisariatul Județean Sibiu; titularul are obligația să dețină mijloacele și materialele necesare și să acționeze în conformitate cu prevederile legale în vigoare;
* titularul proiectului are obligația să asigure condițiile tehnice şi organizatorice pentru activitățile efectuate, astfel încât să se prevină riscurile pentru mediul înconjurător;
* titularul proiectului are obligația să nu degradeze mediul natural sau amenajat, prin depozitări necontrolate de deșeuri de orice fel;
* se va respecta SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* respectarea prevederilor Legii 107/1996, cu modificările și completările ulterioare;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- Calitatea aerului în zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificările și completările ulterioare;
* Legea 307/2006 privind apărarea împotriva incendiilor cu modificările și completările ulterioare - în conformitate cu prevederile Legii 307/2006 pentru apărarea împotriva incendiilor, cu modificările și completările ulterioare, art. 5, persoanele fizice și juridice răspund, potrivit legii, de stabilirea și aplicarea măsurilor de apărare împotriva incendiilor, precum și de consecințele producerii incendiilor;
* O.M.A.I. nr. 712/2005 pentru aprobarea dispozițiilor generale privind instruirea salariaților în domeniul situațiilor de urgență, cu modificările și completările ulterioare;
* respectarea studiului de impact asupra sănătății umane, emis de Ministerul Sănătății prin Centrul Regional de Sănătate publică Cluj și a condițiilor de conformare pentru prevenirea efectelor din Notificarea Asistență de specialitate de Sănătate Publica nr. 54 din 29.01.2024, emisă de Direcția de Sănătate Publică a județului Sibiu:
* se interzice desfășurarea de alte activități decât cele specific obiectivului,
* obiectivul va fi protejat în sensul interdicției accesului persoanelor străine în incintă,
* nu se va recurge la depozitări necontrolate de reziduri solide sau lichide rezultate din procesul tehnologic,
* depopularea halelor se va realiza pe parcursul nopții. Se va evita operațiunea de curățare a halelor pe timpul zilei,
* îndepărtarea reziduurilor din incinta fermei, ventilarea, spălarea halelor cu apă și dezinfecția/dezinsecția/deratizarea se vor face conform procesului tehnologic declarant pentru evitarea descompunerii reziduurilor și degajării de gaze nocive sau mirositoare, precum și reducerea riscului de apariție a unor boli infecțioase,
* o atenție deosebită se va acorda colectării, evacuării și distrugerii sau valorificării cadavrelor de păsări,
* mărirea capacității fermei sau schimbarea specie crescute va face obligatoriu subiectul unei noi evaluări de risc,
* se recomandă nutriția corectă a păsărilor, menținerea sistemului de ventilație în funcție, în concordanță cu microclimatul din hală și managementul dejecțiilor/așternutului de creștere, deoarece aceștia sunt factorii care contribuie la controlul mirosului.
* respectarea obligațiilor prevăzute în Avizul de Gospodărire a Apelor nr. 2 din 08.01.2024 de către Administrația Bazinală de Apă Mureș:
* beneficiarul are obligația să anunțe Administrația Bazinală de Apă Mureș și S.G.A Alba, începerea lucrărilor, iar la finalizarea lor, să solicite reautorizarea obiectivului din punct de vedere al gospodărire a apelor,
* se interzice descărcarea conținutului vidanjelor în cursurile de apă, pe malurile acestora sau pe terenurile din zonă. Orice descărcare a vidanjei conținând ape uzate, în afara punctelor stabilite, este considerată ilegală și se pedepsește conform Legii apelor nr. 107/1996 cu modificările și completările ulterioare. Apa uzată tehnologică și dejecțiile rezultate vor fi vidanjate de societăți abilitate în a efectua astfel de servicii,
* în cazul în care la fazele ulterioare de proiectare vor interveni schimbări de soluție față de studiul de fezabilitate în baza căruia s-a emis prezentul aviz, este necesară notificarea acestui fapt către Administrația Bazinală de Apă Mureș și modificarea avizului sau emiterea unui nou aviz, după caz, în conformitate cu legislația în vigoare.
* prezentul act nu scutește beneficiarul investiției de obținerea celorlalte avize /acorduri/autorizații în vederea promovării lucrărilor de investiție.

***Înainte de punerea în funcţiune a investiţiilor aferente activităţilor cu impact asupra mediului, pentru care s-a obţinut decizia etapei de încadrare, titularul este obligat să depună solicitarea de revizuire a autorizaţiei integrate de mediu.***

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice ți private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 14 (paisprezece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

Cu deosebită considerație

DIRECTOR EXECUTIV,

 Ciprian SIMULESCU

ŞEF SERVICIU AVIZE, ȘEF SERVICIU CALITATEA

 ACORDURI, AUTORIZAŢII, FACTORILOR DE MEDIU,

 Ruxanda-Maria FLORIAN Flaviu TOMUȚĂ

 ÎNTOCMIT, ÎNTOCMIT,

 Consilier Mariana SUCIU Consilier Daniela HALMAGHI